व्हो।
नहीं, रुको।
नहीं।
नहीं!
कर्सिज़!
प्लीज़ इस बार काम कर जाना।
मैंने कर दिखाया।
आख़िरकार!
नहीं! देखो तुमने क्या कर दिया।
मैंने? यार, तुम जानते हो यह मेरा स्केट करने का रास्ता है।
तुमने इसे तोड़ दिया।
तुम साइंस वाली चीज़ें कर भी क्यों रहे हो?
स्कूल अभी ही बंद हुआ है। तुम्हें छुट्टियाँ मनानी चाहिए।
मैं इसे हमारे सफ़र के लिए बना रहा था।
अरे! यह फूलदान 2,300 सालों से भी ज़्यादा पुराना है।
यह युद्धों, भूकंपों, मंगोल आक्रमण से साबुत बचा रहा है।
और यह तुम दोनों के झगड़े में लगभग टूट गया था।
इसका ड्रोन उससे टकराया था।
लेकिन… यह मुझसे टकराई थी।
हालाँकि मुझे तुम पर गर्व है कि तुमने वाक़ई अपना ड्रोन ठीक कर लिया,
तुम्हें इसे अंदर नहीं उड़ाना चाहिए।
और मैंने तुमसे कितनी बार कहा है कि घर के अंदर स्केटबोर्ड मत चलाया करो?
सोलह बार।
क्या पूरी गर्मियाँ ऐसे ही बीतेंगी?
दिन का मेरा मनपसंद हिस्सा।
लुका-छिपी का समय हो गया।
प्लीज़, क्या हम कर सकते हैं?
-शुक्रिया, मॉम। -शुक्रिया, मॉम।
तैयार हो या ना हो, मैं आ रहा हूँ!
यार, मुझे लगा था इस बार मैंने आपको चकमा दे दिया।
बस सुराग़ों का पीछा करना था।
चलिए चलें। वह यहाँ नहीं है।
चलो, बच्चों। डिनर तैयार है।
माफ़ करना। मैंने उन्हें ले जाने की कोशिश की थी।
मुझे अभी भी समझ नहीं आ रहा आपने मुझे कैसे ढूँढा। मैंने तो ग़लत सुराग़ भी छोड़े थे।
बेटा, मैं इस घर में बड़ा हुआ हूँ। मुझे छुपने की सारी जगहें मालूम हैं।
चिंता मत करो, पैंडोरा।
छुपने की नई जगहें ढूँढने के लिए तुम्हारे पास पूरी गर्मियाँ हैं।
पूरी गर्मियाँ नहीं हैं।
आप अभी भी हमें एक अभियान पर ले जाएँगे, है ना?
हाँ। इस साल हम कहाँ जा रहे हैं?
दक्षिण-पूर्व एशिया में कहीं?
मुझे बहुत मज़ा आया था जब हम मायन खंडहरों में गए थे।
अंगकोर वट में तमाम दिलचस्प तरह के पुरावशेष हैं।
आपके लिए किताब में बढ़िया अध्याय बनेगा, हमारे लिए उससे भी अच्छी गर्मियों की छुट्टियाँ होंगी।
बच्चों, हमें अपना सामान्य गर्मियों का सफ़र शायद थोड़ा टालना पड़ेगा।
-क्या कहा? -लेकिन आप हमेशा हमें ले जाते हैं।
मैंने अपनी पूरी गर्मियों की योजना उसके इर्द-गिर्द बनाई है।
मुझे सीमा रेखा में काम ख़त्म करना है
और मुझे वाक़ई यह किताब ख़त्म करने पर ध्यान केंद्रित रखना है,
लेकिन मैं वादा करता हूँ इसकी भरपाई कर दूँगा।
अरे, मैं बताता हूँ।
कल हम गर्मियों-के-पहले-दिन का एक बेहद ख़ास लुका-छिपी का खेल खेलेंगे।
बेहतर होगा वह रोमांचक होगा।
क्या इसीलिए आप आजकल अपने ऑफ़िस में इतना समय बिता रहे हैं?
मुझे लगा आप बस सो रहे थे।
मुझे पता है बूढ़े लोगों को ज़्यादा नींद आती है।
तुम सही हो। हम बूढ़े और बेहद थके हुए हैं।
बेहतर होगा तुम दोनों मेज़ साफ़ करके बर्तन धो दो।
-क्या? -क्या? यह एकदम ग़लत है।
मुझसे बात किए बिना हमारा गर्मियों का सफ़र रद्द करना अच्छी बात नहीं थी।
जानता हूँ। मुझे माफ़ कर दो।
तुमने अब तक किसी समयसीमा के बारे में एक शब्द भी नहीं कहा था। यह कब हुआ?
हाल ही में। यह थोड़ा जटिल है।
मुझे जटिलता से कोई दिक्कत नहीं है।
मेरा वह मतलब नहीं है।
फिर तुम्हारा क्या मतलब है?
ऑफ़िस में देर रात तक काम करना, लगातार चक्कर लगाना। मैं तुम्हें जानती हूँ।
तुम्हें कुछ परेशान कर रहा है और तुम उसे छुपाने की कोशिश कर रहे हो,
लेकिन तुम्हें वह करने की ज़रूरत नहीं है।
शायद तुम सही हो।
तुम्हें याद है मैंने कहा था कि मेरे परिवार का इतिहास थोड़ा अनोखा है?
ऐलेक्स, हम दुर्लभ पुरावशेषों से भरे एक भूतिया पुराने बंगले में रहते हैं।
मैं जानती हूँ यह अनोखा है।
मुझे कहते हुए शर्म आ रही है कि वह उससे कुछ बढ़कर है।
हमारे इतनी जगहों का सफ़र करने की एक वजह है
और वह वजह वह नहीं है जो तुम सोच रही हो।
इनुइट संस्कृति में, छिपकर अपने माता-पिता की बातें सुनने के लिए
दर्द के इग्लू में तीन दिन बिताने की सज़ा मिलती है।
ठीक है, सबसे पहले, उसका कोई अस्तित्व नहीं है।
दूसरी बात, मैं छिपकर बातें नहीं सुन रहा था।
मैं बस प्लेटें लेने आ रहा था।
वे प्लेटें जो तुम अभी ले गए।
उस बात पर, मुझे वाक़ई वापस काम पर जाना है।
तुम मुझे क्या बताने वाले थे?
मैं बाद में रात को बताऊँगा। सब ठीक हो जाएगा।
वादा करता हूँ।
मुझे तुम्हारे बारे में यही सबसे ज़्यादा पसंद है, पैंडोरा।
तुम कभी हार नहीं मानती हो।
मैं बस जानना चाहती हूँ कि आप यहाँ अंदर क्या करते हैं।
क्या सारे पुरातत्वविद् इतने गोपनीय होते हैं?
जब हमें ज़रूरत होती है।
अभी के लिए, मुझे अकेले काम करने की ज़रूरत है।
गुड नाइट, पैंडोरा।
पढ़ाकू, विज्ञान वाले काम कर रहे हो?
डैड को तुम्हारी छुपने की जगह मिल गई, हँ?
हाँ। उन्हें वाक़ई छुपने की सारी अच्छी जगहें मालूम हैं।
मुझे पता नहीं तुम उनके ऑफ़िस में कोशिश क्यों करती हो।
वह वहाँ किसी को नहीं जाने देते हैं, मॉम को भी नहीं।
उसे बदलना पड़ेगा।
तुम्हें उन्हें बताना होगा।
-मैं नहीं चाहता वे चिंता करें। -उन्हें चिंता होनी चाहिए।
मैं इसे सुलझाने के बहुत क़रीब हूँ। मुझे पता है।
बस अगर मैं यह हल कर लूँ, फिर…
-अरे, नहीं। -अरे, नहीं। क्या यह शुरू हो गया?
स्काई, मुझे लगा था मेरे पास और समय है, लेकिन मैं ग़लत था।
तुम्हें…
भाई!
क्या तुम तैयार हो…
गर्मियों के पहले दिन के लिए?
क्या थोड़ा जोश दिखाएँगे?
इतना काफ़ी है।
गुड मॉर्निंग, मम्मी। आप क्या कर रही हैं?
पैक्सटन संग्रहालय एक नई प्रदर्शनी लगा रहा है
और मैंने सुना है कि उन्हें एक अतिरिक्त संरक्षक की ज़रूरत हो सकती है।
आप वही करती थीं ना?
पंद्रह साल पहले।
रुकिए, आप काम पर वापस जा रही हैं?
बस टटोल रही हूँ।
तुम लोग बड़े हो रहे हो, तुम्हें अब मेरी उतनी ज़रूरत नहीं है।
लेकिन हमारी लड़ाइयाँ कौन रोकेगा?
मतलब, शायद मॉम सही हैं।
ऑस्ट्रेलियाई आदिवासी संस्कृति में, हम घर छोड़ भी चुके होते।
यह जंगल में अकेले ज़िंदा रहने जैसा नहीं है।
यह मेरे घर पर ना होने पर, ख़ुद घर खोलकर अंदर आने जैसा है।
मैं यह कर सकती हूँ।
डैड का क्या? क्या वह भी वापस काम पर जाएँगे?
दोबारा साथ काम करना अच्छा रहेगा, बिल्कुल पहले की तरह।
पुराने लोगों की बात पर, डैड कहाँ हैं? फिर से अपनी मेज़ पर सो गए?
ऐसा पहली बार नहीं हुआ होगा।
-मैं उन्हें उठाती हूँ। -नहीं, मैं उठाती हूँ।
मैं नहीं चाहती तुम उन्हें डरा दो।
ऐलेक्स?
वह यहाँ नहीं हैं। क्या वह घर से बाहर गए?
उन्होंने बाय नहीं कहा। वह ऐसा नहीं करेंगे।
यह लुका-छिपी का वह बेहद ख़ास खेल होगा जिसका उन्होंने वादा किया था।
तुम ज़रूर सही हो। ठीक है, चलो सुराग़ ढूँढते हैं।
मुझे पता था! मैंने कल रात यही आवाज़ सुनी थी, मुझे बाहर निकाले जाने के ठीक बाद।
क्या एक कोई सुराग़ हो सकता है?
देखो! इन गेंदों पर नंबर लिखे हैं
और ये तीन-तीन के दो जोड़ों में गिरी हैं।
निर्देशांकों की तरह।
रस, तुम एक जीनियस हो!
आख़िरकार यह समझ जाने के लिए शुक्रिया।
बस सुराग़ों का पीछा करना था।
गज़ब। यह एक दरवाज़ा है।
यह खुल नहीं रहा है।
मैं अपनी जीनियस वाली बात वापस लेती हूँ।
माफ़ करना, वापस नहीं ले सकती।
वे निर्देशांक कहाँ के हैं?
बीजिंग, चीन के। क्यों?
हर दरवाज़े का एक हैंडल होता है।
अब मॉम जीनियस हैं।
आपको कैसे पता था कि वह करना है?
यह फूलदान मिंग साम्राज्य का है।
यहाँ यह इकलौती चीनी चीज़ है।
प्रभावशाली अनुमान था।
पैंडोरा, रुको।
गज़ब! डैड ने वाक़ई खेल को बेहतर बना दिया है।
उन्होंने कहा था यह बड़ा दिलचस्प होगा, लेकिन मुझे नहीं पता था इतना दिलचस्प होगा।
डरो मत।
यह बस एक दानव है…
यक़ीन नहीं होता।
आपको मालूम था कि यह यहाँ है, मॉम?
अब यह हुई छुपने की जगह।
यह कोई खेल नहीं लग रहा है।
डैड!
डैड?
यह बस एक मूर्ति है।
यहाँ नीचे डैड की मूर्ति क्यों है?
यहाँ क्या हो रहा है? क्या यह खेल का हिस्सा है?
डैड, क्या यह आप हैं?
कहाँ?
वह डैड नहीं हैं।
भागो!
वापस आओ!
बुरे सपनों वाली बातें!
ओह, चलो भी।
मेरी आँखों में रोशनी मत डालो। हम में से कुछ लोग सोने की कोशिश कर रहे हैं।
मॉम?
मैं आ रही हूँ!
मुझे मारने की कोशिश करना बंद करो!
ध्यान से। तुम्हें गदा कहाँ से मिली?
दूसरे कमरे में, लेकिन मुझे लगता है वहाँ जाल बिछे हैं।
तुम ऐसा क्यों कह रही हो?
तुम्हें पता चलने वाला है।
हमारा घर हम पर हमला क्यों कर रहा है?
ध्यान से!
वापस जाइए। उस तरफ़ नहीं जा सकते हैं।
-हम उस तरफ़ भी नहीं जा सकते हैं। -क्यों नहीं?
अरे, तुम! रुको!
-हम आख़िर कहाँ जाएँगे? -जल्दी, यहाँ अंदर।
मेरे ख़्याल से हम सुरक्षित हैं।
क्या हम राजाओं के परिवार से हैं?
मुझे ऐसा मालूम तो नहीं है। लेकिन इस समय, मुझे किसी भी चीज़ से आश्चर्य नहीं होगा।
ठीक है, उससे मुझे आश्चर्य हुआ।
पैन, चीज़ों को हाथ लगाना बंद करो।
वह एक दुर्घटना थी।
यह बंद है।
अब हम क्या करेंगे?
ठीक है, सोचो। डैड का ऑफ़िस याद है?
हर दरवाज़े का हैंडल होता है।
यह मैंने किया है। मैं हमें बाहर निकालूँगी।
हाँ, हम ज़िंदा हैं।
प्लीज़, थोड़ा ज़्यादा ध्यान रखो।
यहाँ की सुरक्षा प्रणाली तुम्हें मार डालेगी
और मैं उसे रोकने के लिए हमेशा आसपास नहीं रहूँगा।
हाँ, अपना सिर गँवाना नहीं चाहोगे।
सिर के बारे में मज़ाक का समय नहीं है, लैरी।
प्लीज़, अगर मेरे साथ चलेंगे, तो सब समझ आ जाएगा।
तुम लोग पहले ही इस मंज़िल के कई कमरे देख चुके हो,
लेकिन यह हिस्सा कहीं ज़्यादा बड़ा है।
यहाँ हमारे पास टिम्बकटू से लेकर काठमांडू तक के पुरावशेष हैं।
मैं अशिष्ट नहीं दिखना चाहती, लेकिन तुम क्या हो?
माफ़ करना, मेरा शिष्टाचार कहाँ है।
हम प्रतिबंधित हिस्से के रखवाले हैं।
मैं स्टैनली हूँ।
और मैं लैरी हूँ। सातों समंदर का आतंक हूँ। स्पैनिश मेन की आफ़त हूँ।
इस पर ध्यान मत दो, वरना यह अपनी पुरानी ज़िंदगी के बारे में बात करना बंद ही नहीं करेगा।
तुम बस जलते हो।
मुझे लग रहा है मैं पागल हो रहा हूँ।
तो, ऐलेक्स के साथ क्या हुआ? क्या वह ठीक है?
हाँ, मेरे डैड के साथ क्या हो रहा है?
मुझे यक़ीन है तुम्हारे बहुत सारे सवाल होंगे।
और समय आने पर सबके जवाब दिए जाएँगे, लेकिन अभी के लिए, इस तरफ़ आओ।
कुछ है जो ऐलेक्स तुम्हें दिखाना चाहता था।
मेरे परिवार के लिए
हाय, स्काई। रस। पैंडोरा।
अगर तुम यह देख रहे हो, तो मैं अब पत्थर हो चुका हूँ।
या शायद मार्बल?
ख़ैर, मैं वैसा बन गया हूँ क्योंकि…
ख़ैर, हमारा परिवार शापित है।
हमारी वजह से नहीं, बल्कि हमारे पूर्वजों की वजह से।
ख़ासतौर से, तुम्हारे पर-पर-पर-दादा, कॉर्नेलियस वैंडरहूवेन की वजह से।
ग़लत तरीकों से,
कॉर्नेलियस ने दुनिया के सबसे ऐतिहासिक पुरावशेषों का
सबसे बड़ा निजी संग्रह बना लिया।
लेकिन कॉर्नेलियस ने ये पुरावशेष बस ख़रीदे नहीं थे।
उसने इन्हें किसी भी तरीके से हथिया लिया था।
वह अपनी इस तलाश में निर्दयी था।
उसने जितना हासिल किया, उसकी भूख उतनी ही बढ़ती गई।
उसे मालूम था कि ज़बरदस्ती हासिल की गई कई चीज़ें शापित थीं,
लेकिन उससे बस उसका लालच और भी बढ़ गया,
इसलिए उसने उस ख़तरनाक ख़ज़ाने को क़ाबू में रखने के लिए यह प्रतिबंधित हिस्सा बनाया।
अंत में, उसके अहंकार का फल उसे भुगतना पड़ा
और हमें भी, क्योंकि हमारा वंश शापित हो गया।
मुझे उन चीज़ों के लिए मुसीबत में पड़ना पसंद नहीं है, जो मैंने नहीं कीं।
अपने पिता की बात सुनो।
मैंने इसे राज़ रखा ताकि तुम्हें चिंता ना हो।
सालों से, मैंने तुमसे कहा कि मैं एक किताब पर काम कर रहा हूँ,
लेकिन असल में मैं इसका हल निकालने की कोशिश कर रहा था।
देर रात तक काम करने की यही वजह थी।
मेरे ख़्याल से इसका हल है कि समय ख़त्म होने से पहले
और अगले सदस्य के पत्थर बनने से पहले, हमें इन चीज़ों को उनकी सही जगह वापस पहुँचाना होगा।
क्योंकि मेरे बाद, अगली बारी तुम बच्चों की है।
रुकिए, हम भी पत्थर बन जाएँगे?
अगर शाप तोड़ने का कोई तरीका नहीं निकाला तो।
माफ़ करना कि अब तक मैंने तुम्हें सच नहीं बताया था।
मैं यह काम पूरा नहीं कर पाया,
लेकिन मैं जानता हूँ कि तुम कितने मज़बूत और बुद्धिमान हो।
अगर कोई इसे पूरा कर सकता है, तो वह तुम हो। तुम कुछ भी कर सकते हो।
मुझे तुम लोगों से बहुत प्यार है।
चिंता मत कीजिए, डैड। हम इसे हल कर लेंगे।
क्या वह एक और सुरक्षा यंत्र है?
नहीं, मुझे लगता है एक और पुरावशेष जाग उठा है।
वे ऐसा कर सकते हैं?
कभी-कभी। हमें देख लो।
वह क्या है?
अगर मैं तुम्हारी जगह होता, तो मैं भागता। अभी!
उप-शीर्षक अनुवादक : मीनू